ขึ้นมากกว่าลง
*ดูเหมือนเรื่องราวต่าง ๆ ที่เดี๊ยนเม้าท์ให้ฟังในช่วง 1-2 สัปดาห์ที่ผ่านมา จะกระแทกใจผู้คนที่เกี่ยวข้องเยอะแยะ จนนำไปสู่ความสงสัยข่าวสารที่เกิดขึ้นก่อกำเนิดมาจากที่ใดนั้น “โมนิก้า” ขอพูดให้เข้าใจตรงกันว่า ทั้งหมดมาจากบรรดาพรายกระซิบ และแมงโม้คาบข่าวมาให้ ซึ่งเป็นเรื่องที่ชาวหุ้นเม้าท์กันอย่างสนุกสนานในแต่ละวัน จึงอยากให้แฟนคลับคนอื่น ๆ ได้รับรู้กันอย่างถ้วนหน้าก็เท่านั้นเองนะจ๊ะ
7 ส.ค. 2562

เจาะกระดาน : โมนิก้าและทีมงาน
*ดูเหมือนเรื่องราวต่าง ๆ ที่เดี๊ยนเม้าท์ให้ฟังในช่วง 1-2 สัปดาห์ที่ผ่านมา จะกระแทกใจผู้คนที่เกี่ยวข้องเยอะแยะ จนนำไปสู่ความสงสัยข่าวสารที่เกิดขึ้นก่อกำเนิดมาจากที่ใดนั้น “โมนิก้า” ขอพูดให้เข้าใจตรงกันว่า ทั้งหมดมาจากบรรดาพรายกระซิบ และแมงโม้คาบข่าวมาให้ ซึ่งเป็นเรื่องที่ชาวหุ้นเม้าท์กันอย่างสนุกสนานในแต่ละวัน จึงอยากให้แฟนคลับคนอื่น ๆ ได้รับรู้กันอย่างถ้วนหน้าก็เท่านั้นเองนะจ๊ะ
*ไหน ๆ ก็เม้าท์ถึงความเป็นไปของตลาดหุ้นไทยขึ้นมาทั้งที “โมนิก้า” ขอย้อนเล่าถึงสถิติข้อมูลในช่วงที่ผ่านมาสักนิดหนึ่ง เพื่อนักเล่นจะได้เข้าใจรูปแบบการเล่นหุ้นยาว ๆ มักให้ผลตอบแทนที่คุ้มค่าเสมอ โดยดูเนื้อหาดังกล่าวได้จาก www.kaohoon.com ซึ่งมีการพูดถึงบรรยากาศการลงทุนในช่วง 7 เดือนที่ผ่านมา หุ้นบลูชิพส่วนใหญ่ให้ผลตอบแทนค่อนข้างดีเลยละค่ะ
*แถมวานนี้มีเซอร์ไพรส์ กนง. ลดดอกเบี้ยลงอีก 0.25% เลยเป็นแรงหนุนให้นักเล่นเข้ามาไล่ซื้อหุ้นอย่างสนุกสนาน จนดัชนีวิ่งขึ้นไปถึงระดับ 1,681.81 จุด ก่อนจะโรยตัวลงมาปิดที่ระดับ 1,669.44 จุด ลบไป 2.04 จุด ด้วยมูลค่าการซื้อขาย 8.44 หมื่นล้านบาท “โมนิก้า” มองเป็นการเด้งรับข่าวแล้วเลิกเหมือนทุกครั้งที่ผ่านมา จึงไม่ควรคาดหวังอะไรที่ไกลกว่าที่เป็นอยู่นะจะบอกให้
*ส่วนรายที่คาดหวังได้ค่อนข้างเยอะหน่อย “โมนิก้า” คงมองไปที่หุ้น DOHOME เพราะเป็นตัวหลักของการเล่นเที่ยวนี้ แถมยังมีกองหนุนเข้ามาตะลุยหุ้นตลอดทั้งวัน จนหุ้นวิ่งขึ้นมาปิดที่ระดับ 9.20 บาท บวกไป 0.50 บาท หรือขึ้นไป 5.75% ด้วยมูลค่าการซื้อขาย 2.44 พันล้านบาท มันเป็นจังหวะของการไหลตามน้ำแบบไม่ต้องคิดอะไรมาก จึงไม่มีอะไรต้องลังเลใจอีกต่อไปนะคะ
*สำหรับรายที่แรงจัดปลัดบอกให้ตามใส่ต่อ “โมนิก้า” คงต้องหันมาเม้าท์ถึง BEM เพื่อชี้ให้เห็นความเคลื่อนไหวเชิงบวกของหุ้นตัวนี้สักนิดหนึ่ง หลังแมงลือเม้าท์สนั่นลั่นทุ่งว่า ดีลต่ออายุสัมปทานจบแบบ win-win บรรดานกรู้ถึงกระโจนเข้าใส่แบบสุดซอย หุ้นถึงวิ่งขึ้นมาปิดที่ 11.10 บาท บวกไป 0.70 บาท หรือขึ้นไป 6.70% ด้วยมูลค่าการซื้อขาย 2.97 พันล้านบาท แบบชิว ๆ และน่าจะไล่ราคากันอีกวันแน่ ๆ จ้า
*เช่นเดียวกับในรายของ MTC ทะยานขึ้นมายืนปิดที่ 64 บาท บวกไป 3.50 บาท หรือขึ้นไป 5.80% ด้วยมูลค่าการซื้อขาย 1.61 พันล้านบาท ล้วนมาจากอานิสงส์ลดดอกเบี้ยเป็นประเด็นสำคัญ ซึ่งทำให้ทุกคนมองเห็นตัวเลขกำไรในอนาคตจะขยายตัวแบบอัตโนมัติ จึงไล่ราคาแบบไม่สนใจภาวะตลาดหุ้นจะผันผวนขนาดไหน ? วานนี้ถึงเห็นหุ้นทำ all time high แบบสวย ๆ ไงล่ะคะ
*อีกหนึ่งรายที่แรงไม่ใช่เล่นสำหรับเที่ยวนี้ คงต้องยกให้คุณน้องธิดาแห่งอาณาจักร SAWAD ก็ทะยานขึ้นอย่างร้อนแรงไม่แพ้กับรายข้างต้น แถมเที่ยวนี้จะมาเปิดเผยกลยุทธ์ที่ทำให้กำไรโตไม่หยุดในงานสัมมนาของ “ข่าวหุ้น” ร่วมกับ “ตลาดหลักทรัพย์ฯ” ช่วงปลายเดือนนี้ เดี๊ยนบอกได้แค่ว่า ใครพลาดแล้วจะเสียใจ! แถมหุ้นขึ้นมายืนปิดที่ 57.50 บาท บวกไป 3 บาท หรือขึ้นไป 5.50% ด้วยมูลค่าการซื้อขาย 1.43 ล้านบาท น่าจะหมายถึงมีอะไรดี ๆ อีกเยอะเจ้าค่ะ
*ส่วนรายที่ยิ้มแฉ่งหน้าบานเป็นกระด้งอย่าง BTS ถือเป็นช็อตของการไหลตามน้ำเหมือนกับรายข้างต้น หลังสตอรี่เกี่ยวกับกำไรโตถูกปูมาตั้งแต่ต้นปี 2562 เพียงแต่ราคาหุ้นตอบรับเรื่องดังกล่าวแบบช้า ๆ “โมนิก้า” ถึงมองเป็นจังหวะของคนที่ถนัด “เล่นสั้น” ก็ได้ หรือจะออกไปในทาง “เล่นยาว” ก็ได้เหมือนกัน เพราะการขึ้นมายืนปิดที่ระดับ 12.70 บาท บวกไป 0.40 บาท หรือขึ้นไป 3.25% ด้วยมูลค่าการซื้อขาย 1.33 พันล้านบาท ยังมีแก๊ปให้เล่นต่อน่ะซี
*สำหรับรายที่สร้างเซอร์ไพรส์สุด ๆ ในเที่ยวนี้ “โมนิก้า” ขอพุ่งเป้าไปยังหุ้นขายน้ำขายไฟ WHAUP จู่ ๆ ทะยานขึ้นมาปิดที่ระดับ 6.75 บาท บวกไป 0.75 บาท หรือขึ้นไป 12.50% ด้วยมูลค่าการซื้อขาย 552 ล้านบาท พร้อมกับทำราคาสูงสุดในรอบ 1 ปี 1 เดือน โดยไม่มีการส่งซิกให้ใครได้รู้เลยแบบนี้ เดี๊ยนคงพูดได้แค่ว่า ตามไปดูเพื่อให้หายสงสัย ว่ามีอะไรดีซ่อนไว้อีกเยอะไหมนะคะ
*งานนี้ทำให้ “โมนิก้า” ต้องหันมามอง GULF เพื่อบอกเล่าให้แฟนคลับได้เห็นแวลูของหุ้นที่เพิ่มขึ้นทุกปี บวกกับมีแรงซื้อไหลเข้ามารอบใหม่ วานนี้ถึงเห็นหุ้นขึ้นมายืนปิดที่ 125 บาท บวกไป 2 บาท หรือขึ้นไป 1.60% ด้วยมูลค่าการซื้อขาย 928 ล้านบาท เดี๊ยนถึงมองยอดเก่าบริเวณ 130 บาท ไม่ไกลเกินเอื้อม เพราะทรงของหุ้นมาดีขนาดนี้ ก็ไม่น่าเลิกเล่นกันง่าย ๆ หรอกค่ะ